Source: http://www.politicaromaneasca.ro/toader_va_merge_la_ccr_pentru_a_sustine_revocarea_sefei_dna-35333
Timestamp: 2018-06-20 16:59:53+00:00
Document Index: 2888295

Matched Legal Cases: ['CCR ', 'CCR ', 'CCR ', 'articolul 132', 'CCR ', 'CCR ']

Toader va merge la CCR pentru a susține revocarea şefei DNA - Știri - Politica Românească
Toader va merge la CCR pentru a susține revocarea şefei DNA
Ministrul justiţiei, Tudorel Toader, susține că va merge personal la CCR pentru a susţine sesizarea executivului.
Adăugat: 6 Mai 2018
Ultima actualizare:6 Mai 2018
Foto: Tudorel Toader
Soluţionarea disputei între autorităţi determinată de refuzul preşedintelui României de a o revoca pe şefa procurorilor anticorupţie, Laura Codruţa Kövesi, va fi discutată săptămâna viitoare, joi, la Curtea Constituţională.
Ministrul justiţiei, Tudorel Toader, a declarat că va merge personal pentru a susţine sesizarea executivului.
"Am vorbit cu doamna premier şi, sigur, m-a solicitat ca eu să susţin cele statuate, cele stabilite în sesizare: neconstituţionalitatea comportamentului şi crearea unui blocaj instituţional între preşedintele României, pe de-o parte, şi ministrul justiţiei, parte a guvernului în acelaşi timp. Noi venim cu argumente; Curtea va decide", a spus Tudorel Toader.
Ministrul justiţiei a mai afirmat că articolul 132 din Constituţie prevede că procurorii îşi desfăşoară activitatea sub autoritatea ministrului justiţiei.
El a spus că procurorii au uitat de acest articol, iar modificările aduse legilor justiţiei nu au făcut decât să pună în acord prevederile acestora cu legea fundamentală.
Tudorel Toader lucrează la varianta sesizării CCR în cazul şefei DNA
Ministerul Justiţiei anunţă lansarea procedurii de selecţie a procuror-şef al DIICOT
Tudorel Toader justiție CCR Laura Codruța Kovesi